ai4bharat/Pralekha huggingface dataset:
صحت اور خاندانی بہبود کی وزارت
جناب بل گیٹس کی ڈاکٹر ہرش وردھن سے ملاقات
وزارت صحت نے بل اینڈ ملنڈا گیٹس فاؤنڈیشن کے ساتھ تعاون نامے پر دستخط کئے
نئی دہلی، 18نومبر 2019/بل اینڈ ملنڈا گیٹس فاؤنڈیشن  کے شریک صدر جناب بل گیٹس نے آج یہاں مرکزی وزیر صحت و کنبہ بہبود ڈاکٹر ہرش وردھن سے ملاقا ت کی ۔ انہوں نے وزارت صحت اور گیٹس فاؤنڈیشن کے درمیان ایک مفاہمت نامے پر ہونے والے دستخط کی تقریب کی صدارت کی۔ تعاون نامےپر وزارت صحت و کنبہ بہبود کے جوائنٹ سکریٹری  جناب لو اگروال اور بی ایم جی ایف کے انڈیا کنٹری آفس کے ڈائریکٹر جناب ہری مینن نے دستخط کئے۔
میٹنگ کے دوران ڈاکٹر ہر ش وردھن نے، اپنےشہریوں کو یو ایچ سی دستیاب کرانے کے لئے کئے گئے اقدامات اور ایچ ڈبلیو سی اور پی ایم جے اے وائی سمیت آیوشمان بھارت ، ژچہ بچہ شرح اموات کی قابل ذکر حصولیابیوں، مکمل ٹیکہ کاری کے دائرہ کو وسیع کرنے اور ٹی بی جیسے شعبوں کی حصولیابیوں ، نیشنل ڈیجیٹل بلو پرنٹ فریم ورک کے ذریعہ ڈیجیٹل ہیلتھ کے شعبے میں بڑے اقدامات سے واقف کرایا۔ انہوں نے کہا کہ ہمارے تصور پرست وزیراعظم جناب نریندر مودی جی 2022 تک ایک نیو انڈیا کی تعمیر کا تصور رکھتے ہیں جس میں ہر شخص کے لئے آفاقی صحت سہولت کو یقینی بنانا شامل ہے۔
تعاون نامے پر تبصرہ کرتے ہوئے ڈاکٹر ہرش وردھن نے کہاکہ گیٹس فاؤنڈیشن کے ساتھ ہمارا تعلق لمبا اور نتیجہ خیز رہا ہے، معاملہ چاہے پولیو کے خاتمے کا ہو یا پھر مکمل ٹیکہ کاری کی سہولت میں توسیع کا۔ تاہم اب وقت آگیا ہے کہ ہم ایک موثر اور معیاری پرائمری صحت نگہداشت نظام کے ذریعہ اپنے سبھی اہل وطن کو یونیورسل ہیلتھ کوریج  دستیاب کرانے کے لئے مل کر کام کریں ۔انہوں نے کہا کہ ہم اختراعاتی نقطہ نظر کی اہمیت کو تسلیم کرتے ہیں جس سے نہ صرف نظامات کے درمیان کی خلیج دور ہوگی بلکہ ہم نے اب تک جو کچھ حاصل کیا ہے اس کی بنیاد بھی اسی پرہے۔ انہوں نے زور دے کر کہا کہ گیٹس فاؤنڈیشن کے ساتھ جو تعاون نامہ ہوا ہے اس سے دونوں کو فائدہ ہوگا اور ہم گیٹس فاؤنڈیشن کے ساتھ کام کرنے اور صحت نظامات کو مضبوط کرنے کی وزارت صحت و کنبہ بہبود کی کوششوں میں اپنی مہارت ے ذریعہ ان کے تعاون کے منتظر ہیں۔
وزارت صحت کے ذریعہ کئے گئے اقدامات کی حمایت کرتے ہوئے جناب بل گیٹس نے کہا کہ وزارت صحت نے اس ملک میں ابتدائی صحت دیکھ بھال نظام ، خاص طور پر بچوں اور خواتین کے لئے ، کو بہتر بنانے کے لئے ایک بڑا تصور پیش نظر رکھا ہے ۔ ہمارا فاؤنڈیشن اس ہدف کے حصول میں تعاون دے گا اور ہم اس کو حاصل کرنے کے لئے ہندستان کے ساتھ شراکت داری کے متمنی ہیں۔ یہی وجہ ہے کہ ہم آج اس تعاون نامے پر دستخط کرکے بہت خوش ہیں۔
تعاون نامے کے تحت گیٹس فاؤنڈیشن اپنے گرانٹیز اور دیگر شراکت داروں کے توسط سے تکنیکی ، منجمنٹ اور پروگرام ڈیزائن سے متعلق تعاون دے گا جس میں خصوصی توجہ جدت طرازی ، بہترین طور طریقوں اور کارکردگی بندوبست کو بہتر بنانے پر ہوگی۔ فاؤنڈیشن پرائمری صحت کے پہلوؤں کو مضبوط بنانے کے سلسلہ میں وزارت کو تعاون دے گا ۔ ان پہلوؤں میں ژچہ بچہ شرح اموات میں کمی لانا ، تغذیاتی خدمات کو بہتر بنانا اور ٹیکہ کاری کی رسائی میں اضافہ کرنا ہے۔ کوشش یہ بھی کی جائے گی کہ نوجوان خواتین کے درمیان خاندانی منصوبہ بندی کے وسائل کی رسائی بڑھائی جائے اور متعدی بیماریوں  کو کم کیا جائے۔
میٹنگ کے دوران وزارت صحت و کنبہ بہبود کے سینئر افسران بھی موجود رہے جن میں جناب ارون پانڈا، سکریٹری  ، جناب سنجیو کمار ، اسپیشل سکریٹری ، ڈاکٹر اندو بھوشن ، سی ای او ، این ایچ اے ، محترمہ وندنا گرنانی، اے ایس اینڈ ڈی اور بی ایم جی ایف کے نمائندے شامل ہیں۔
۔۔۔۔۔۔۔۔۔۔
م ن۔م م ۔ ج۔
U- 5167
(Visitor Counter : 77
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت نے ’سٹی بیوٹی کا مپٹیشن‘ کا آغاز کیا
وارڈز؍عوامی جگہوں ، سہولیات، جمالیات اور ماحولیات وغیرہ تک رسائی کے پیمانے پرپرکھا جائے گا
واٹر فرنٹ، گرین اسپیس، سیاحتی؍ وراثتی مقامات اور بازار؍تجارتی مقامات کے زمرے کے تحت چنے گئے خوبصورت عوامی مقامات کو ریاستی؍ قومی سطح کے ایوارڈز سے نوازا جائے گا
’سٹی بیوٹی کامپٹیشن‘ پورٹل https://citybeautycompetition.in کو وزارت نے 26 اپریل 2023 کو لائیو بنایا ہے۔ ملک بھر کے شہری مقامی ادارے  آن لائن عمل کے ذریعے اس مقابلے میں حصہ لے سکتے ہیں۔ مقابلے کا مقصد ملک بھر کے شہروں اور وارڈوں کی طرف سے خوبصورت، اختراعی اور جامع عوامی مقامات بنانے کے لیے کی جانے والی تبدیلی کی کوششوں کی حوصلہ افزائی کرنا اور پہچانناہے۔
اس مقابلے کے تحت، شہروں میں وارڈز اور عوامی جگہوں کا فیصلہ پانچ وسیع ستونوں یعنی  رسائی  سہولیات  سرگرمیاں  جمالیات اور  ماحولیات کے پیمانوں پر کیا جائے گا۔ یہ مقابلہ شہروں میں سب سے خوبصورت وارڈز اور عوامی مقامات کو نوازے گا۔ جبکہ منتخب وارڈوں کو شہر اور ریاستی سطح پر نوازا جائے گا، چار زمروں یعنی واٹر فرنٹ، گرین اسپیس، سیاحتی/ ورثے کے مقامات اور بازار/ تجارتی مقامات کے تحت شہروں میں سب سے خوبصورت عوامی مقامات کو پہلے ریاستی سطح پر نوازا جائے گا اور اس کے بعد منتخب کردہ اندراجات پر قومی سطح کے ایوارڈز کے لیے غور کیا جائے گا۔
'سٹی بیوٹی کامپٹیشن' میں حصہ لینے کی آخری تاریخ 15 جولائی 2023 ہے۔ حصہ لینے والے یو ایل بی مطلوبہ ڈیٹا/دستاویزات  پر بنائی گئی آن لائن سہولت
https //citybeautycompetition.in
کے ذریعے جمع کر سکتے ہیں۔
ایڈمنسٹریٹو اسٹاف کالج آف انڈیا  نالج پارٹنر کے طور پر اس مشق میں وارڈز / یو ایل بی / ریاستوں کو ہینڈ ہولڈنگ سپورٹ فراہم کرے گا۔
سٹی بیوٹی کامپٹیشن وارڈز اور شہروں کو خوبصورت عوامی مقامات بنانے کے لیے اپنی مداخلتوں  کو ظاہر کرنے کا ایک منفرد موقع فراہم کرتا ہے۔ مقابلہ وراثت اور ثقافت، پائیدار کمیونٹیز اور ماحولیاتی تحفظ کو فروغ دے گا اور ریاستوں اور شہروں کے درمیان ایک دوسرے سے سیکھنے کی حوصلہ افزائی کرے گا۔
بھاری صنعتوں کی وزارت
سردست 966,363 الیکٹرک گاڑیاں ملک کی سڑکوں پر چل رہی ہیں
الیکٹرک گاڑیوں پر جی ایس ٹی 12فیصد سے گھٹاکر 5فیصد کردیا گیا ہے ، الیکٹر ک گاڑیوں کے لئے چارجنگ اسٹیشنوں / چارجرز پر جی ایس ٹی 18فیصدسے کم کرکے 5فیصدکردیا گیا ہے
بھاری صنعتوں کے مرکزی وزیر مملکت جناب کرشن گرجر نے آج راجیہ سبھا میں ایک تحریر ی جواب میں بتایا کہ ملک میں ہائی برڈ اور الیکٹرک گاڑیوںکو اپنائے جانے کو فروغ دینے کی خاطر حکومت نے پورے ہندوستان میں 2015سے ہائی برڈ اور الیکٹرک گاڑیوں کی مینوفیکچرنگ کو تیزی سے اپنانے کا آغاز کیا ہے۔سردست فیم انڈیا اسکیم کا دوسرا مرحلہ 5سال کی مدت یعنی یکم اپریل 2019 سے لاگو کیا جارہا ہے ،جس کے لئے کل مالی بجٹ 10 ہزار کروڑ روپے ہے۔اس کے علاوہ ملک میں الیکٹرک گاڑیوں کو اپنانے کے لئے حکومت کی طرف سے حسب ذیل اقدامات کئے گئے ہیں۔
- 12 مئی 2021 کو حکومت نے ملک میں بیٹری کی قیمتوں کو کم کرنے کے لئے ہندوستان میں ایڈوانس کیمسٹری سیل  کی مینوفیکچرنگ کے لئے پیداوار سے منسلک ترغیب پی ایل آئی اسکیم کو منظوری دی تھی۔ بیٹری کی قیمتوں میں گراوٹ کے نتیجے میں الیکٹرک گاڑیوں کی لاگت کم ہوگی۔
- 5سال کی مدت کے لئے 25938 کروڑروپے کے خرچ کے ساتھ آٹوموبائل اور آٹو کے سازوسامان کے لئے پیداوار سے منسلک ترغیب پی ایل آئی اسکیم کے تحت الیکٹرک گاڑیوں کا احاطہ کیا گیا ہے ، جو 15ستمبر 2021 کو منظور کیا گیا تھا۔
- الیکٹرک گاڑیوں پر جی ایس ٹی 12 فیصد سے گھٹاکر 5فیصد اور الیکٹر ک گاڑیوں کے لئے چارجرز / چارجنگ اسٹیشنوں پر جی ایس ٹی 18سے گھٹاکر 5 فیصد کردیا گیا ہے۔
سڑک ٹرانسپورٹ اور شاہراہوں کی وزارت نے اعلان کیا ہے کہ بیٹری سے چلنے والی گاڑیوں کو گرین لائسنس پلیٹس دی جائیں گی اور انہیں پرمنٹ کی ضرورتوں سے مستثنی ٰ رکھا جائے گا۔
سڑک ٹرانسپورٹ اور شاہراہوں کی وزارت نے ایک نوٹی فکیشن جار ی کیا ہے جس میں ریاستوں کو مشورہ دیا گیا ہے کہ وہ الیکٹر ک گاڑیوں پر روڈ ٹیکس معاف کردیں ،جس سے الیکٹر ک گاڑیوں کی ابتدائی لاگت کو کم کرنے میں مدد ملے گی۔
سڑک ٹرانسپورٹ اور شاہراہوں کی وزارت کے ای –واہن پورٹل کے مطابق ریاست / مرکز کے زیر انتظام علاقوں میں سڑکوں پر الیکٹرک گاڑیوں کی تفصیلی فہرست ضمیمہ میں ہے۔
ضمیمہ
31 جنوری 2022 تک الیکٹر ک گاڑیوں کی ریاست کے اعتبار سے تعداد
|
|
State Name
|
|
Grand Total
|
|
Andaman & Nicobar Island
|
|
159
|
|
Arunachal Pradesh
|
|
20
|
|
Assam
|
|
47,947
|
|
Bihar
|
|
64,241
|
|
Chandigarh
|
|
1,931
|
|
Chhattisgarh
|
|
13,428
|
|
Delhi
|
|
132,302
|
|
Goa
|
|
1,686
|
|
Gujarat
|
|
17,593
|
|
Haryana
|
|
26,780
|
|
Himachal Pradesh
|
|
711
|
|
Jammu and Kashmir
|
|
1,527
|
|
Jharkhand
|
|
12,171
|
|
Karnataka
|
|
82,046
|
|
Kerala
|
|
15,022
|
|
Ladakh
|
|
5,496
|
|
Maharashtra
|
|
58,815
|
|
Manipur
|
|
540
|
|
Meghalaya
|
|
28
|
|
Mizoram
|
|
20
|
|
Nagaland
|
|
171
|
|
Odisha
|
|
12,282
|
|
Puducherry
|
|
1,614
|
|
Punjab
|
|
10,142
|
|
Rajasthan
|
|
53,141
|
|
Sikkim
|
|
2,425
|
|
Tamil Nadu
|
|
50,296
|
|
Tripura
|
|
7,593
|
|
UT of DNH and DD
|
|
277
|
|
Uttar Pradesh
|
|
276,217
|
|
Uttarakhand
|
|
25,451
|
|
West Bengal
|
|
44,291
|
|
Grand Total
|
|
966,363
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران کم سے کم امدادی قیمت کی کارروائیاں
جاری خریف مارکیٹنگ سیزن  21-2020 کے دوران، حکومت نے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام، کرناٹک اور مغربی بنگال جیسی ریاستوں/ مرکز کے زیر انتظام علاقوں میں بلا روک ٹوک سے جاری ہے۔ گذشتہ سال کے532.79لاکھمیٹرک ٹن کے مقابلے اس سال 09 جنوری 2021 تک421.15لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 26.50 فیصد کا اضافہ درج کیا گیا ہے۔ مجموعی طور پر532.79لاکھ میٹرک ٹن کی خریداری میں صرف پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا38.05فیصد ہے۔
کل100591.96 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کے عمل سے تقریباً70.84لاکھ کسانوں کو پہلے ہی فائدہ ہوچکا ہے۔
اس کے علاوہ،خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت51.66 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خرید اری کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
09 جنوری 2021 تک حکومت نے اپنی نوڈل ایجنسیوں کے توسط سے1515.77 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی283343.27 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے151180کسانوں کو فائدہ ہوا ہے۔
اسی طرح09 جنوری 2021 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ جہاں تک کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عملبلا روک ٹوک جاری ہے۔09 جنوری 2021تک8230048کپاس کی گانٹھوں کی خریداری کی گئی ، جن کی قیمت 24095.72کروڑ روپے ہے، اس سے1602107 کسانوں کو فائدہ ہوا ہے۔
وزیراعظم کا دفتر
وزیر اعظم 26 اپریل کو سوراشٹر تمل سنگمم کی اختتامی تقریب سے خطاب کریں گے
یہ پروگرام ایک بھارت شریشٹھ بھارت کے جذبے کو فروغ دینے کے لیے وزیر اعظم کے نظریہ کو آگے بڑھاتا ہے
یہ سوراشٹرین تملوں کو اپنی جڑوں سے دوبارہ جڑنے کا موقع فراہم کرتا ہے
وزیر اعظم جناب نریندر مودی 26 اپریل کو صبح 10:30 بجے سوراشٹر تمل سنگمم کی اختتامی تقریب سے ویڈیو کانفرنسنگ کے ذریعے خطاب کریں گے۔
اس پروگرام کی ابتدا وزیر اعظم کے ان اقدامات کے ذریعے ایک بھارت شریشٹھ بھارت کے جذبے کو فروغ دینے کے نظریہ میں مضمر ہے جو ملک کے مختلف حصوں میں لوگوں کے درمیان پرانے رشتوں کو سامنے لاتے ہیں اور انہیں دوبارہ دریافت کرنے میں مدد کرتے ہیں۔ اس کو ذہن میں رکھتے ہوئے کاشی-تمل سنگمم کا پہلے سے اہتمام کیا گیا تھا۔ سوراشٹر-تمل سنگمم گجرات اور تمل ناڈو کے درمیان مشترکہ ثقافت اور ورثے کو منا کر اس وژن کو آگے بڑھاتا ہے۔
صدیوں پہلے بہت سے لوگ سوراشٹر کے علاقے سے تمل ناڈو ہجرت کر گئے تھے۔ سوراشٹر تمل سنگمم نے سوراشٹری تملوں کو اپنی جڑوں سے دوبارہ جڑنے کا موقع فراہم کیا۔ 10 دن کے سنگم میں 3000 سے زیادہ سوراشٹرین تمل ایک خصوصی ٹرین پر سومناتھ آئے۔ یہ پروگرام 17 اپریل کو شروع ہوا، اب اس کی اختتامی تقریب 26 اپریل کو سومناتھ میں منعقد ہو رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(
امور داخلہ کی وزارت
غیر قانونی سرگرمیوں کی روک تھام سے متعلق قانون 1967 کے تحت
کچھ افراد کو دہشت گرد قرار دینے کا فیصلہ
نئی دہلی، 4 ستمبر 2019/غیر قانونی سرگرمیوں کی روک تھام سے متعلق قانون 1967 میں حالیہ عمل میں لائی گئی حالیہ ترامیم کا سہارا لیتے ہوئے مرکزی حکومت نے حسب ذیل افراد کو دہشت گرد کے طو رپر قرار دینے کا فیصلہ کیا ہے اور ان کے نام قانون کے شیڈول 4 میں شامل کئے گئے ہیں۔
1۔مولانا مسعود اظہر: جیش محمد کا بانی اور کلیدی لیڈر
2۔حافظ محمد : لشکر طیبہ /جماعت الدعوۃ کا بانی اور کلیدی لیڈر
3۔ذکی الرحمان لکھوی : لشکر طیبہ کا چیف آپریشن کمانڈر اور اس کا ایک بانی ممبر
4۔ داؤد ابراہیم کاسکر: جو ایک انٹرنیشنل انڈرورلڈ جرائم سنڈیکیٹ چلاتا ہے اور دہشت گردی کی کارروائیوں کا ارتکاب کرنے میں ملوث ہے۔
مذکورہ سبھی ہندستان میں دہشت گردانہ حملوں میں ملوث ہیں اور اقوام متحدہ کے تحت انہیں عالمی دہشت گردوں کے طور پر نامزد کیا گیا ہے۔ اس سے پہلے جب دہشت گرد تنظیموں پر پابندی لگائی گئی تھی تو یہ افراد عام طور پر بدلے ہوئے ناموں سے اس سے وابستہ تھے اور مسلسل دہشت گردانہ سرگرمیاں انجام دے رہے ہیں۔
۔۔۔۔۔۔۔۔۔۔۔
م ن۔ ح ا ۔ ج۔
U- 4035
(Visitor Counter : 53
صدر جمہوریہ کا سکریٹریٹ
ہماری حقیقی کامیابی بابا صاحب کی اقدار اور نظریے کے مطابق سماج اور ملک کی تعمیر میں پوشیدہ ہے : صدرِ جمہوریہ رام ناتھ کووند
صدرِ جمہوریۂ ہند نے لکھنؤ میں ڈاکٹر بھیم راؤ امبیڈکر یادگاری اور ثقافتی مرکز کا سنگِ بنیاد رکھا
نئی دلّی ، 29 جون / صدرِ جمہوریۂ ہند جناب رام ناتھ کووند نے کہا ہے کہ ہماری حقیقی کامیابی بابا صاحب کے نظریات اور اُن کی اقدار کے مطابق سماج اور ملک کی تعمیر میں پوشیدہ ہے ۔ انہوں نے کہا کہ ہم نے ، اِس سمت میں پیش رفت کی ہے لیکن ابھی بہت کچھ کیا جانا باقی ہے ۔ وہ آج  کو لکھنؤ میں ڈاکٹر بھیم راؤ امبیڈکر یاد گاری اور ثقافتی مرکز کا سنگِ بنیاد رکھنے کے بعد اظہارِ خیال کر رہے تھے ۔
صدرِ جمہوریہ نے کہا کہ کثیر جہتی شخصیت اور ڈاکٹر بھیم راؤ امبیڈکر کی ملک کی تعمیر میں گراں قدر تعاون ، اُن کی غیر معمولی صلاحیتوں اور اہلیت کا عکاس ہے ۔ وہ نہ صرف ایک ماہرِ تعلیم ، ماہرِ معاشیات ، منصف سیاست داں ، صحافی ، سماجیات کے ماہر اور سماجی اصلاح کار تھے ، بلکہ انہوں نے ثقافت ، مذہب اور روحانیت کے شعبوں میں بھی گراں قدر تعاون کیا ۔
صدرِ جمہوریہ نے کہا کہ اخلاقیات ، برابری ، عزتِ نفس اور ہندوستانیت ، بابا صاحب کے چار سب سے اہم نظریے تھے ۔ ان چار نظریات کی عکاسی ، اُن کے خیالات اور عمل سے ہوتی ہے ۔ ڈاکٹر امبیڈکر نے مہاتما بدھ کے خیالات کو پھیلایا ۔ اُن کی ، اِن کوششوں کا مقصد ہمدردی ، بھائی چارے ، عدم تشدد ، برابری اور احترام کی ہندوستانی اقدار کو عوام تک پہنچانا اور سماجی انصاف کے نظریے کو حقیقت میں تبدیل کرنا تھا ۔ بھگوان بدھ کا ہمدردی اور ہم آہنگی کا پیغام ، اُن کی زندگی اور سیاست کی بنیاد تھا ۔ بابا صاحب نے اخلاقیات اور ہم آہنگی کی ثقافتی اقدار پر مبنی سیاست کی ضرورت پر زور دیا ۔ وہ کہا کرتے تھے کہ وہ پہلے ایک ہندوستانی ہیں اور بعد میں بھی ہندوستانی ہیں اور آخر میں بھی ہندوستانی ہیں ۔
صدرِ جمہوریہ نے کہا کہ باباب صاحب نے ہمیشہ خواتین کو برابری کے حقوق فراہم کرنے کی وکالت کی ۔ اُن کے ذریعے مرتب کردہ آئین میں خواتین کو بھی مردوں کے برابر بنیادی حقوق فراہم کئے گئے ہیں ۔ ڈاکٹر امبیڈکر چاہتے تھے کہ برابری کا بنیادی حق ، اِس معاملے پر ایک علیحدہ بل کے ذریعے واضح طور پر دیا جانا چاہیئے ، جس میں جائیدار کی وراثت اور شادی اور زندگی کے دوسرے پہلوؤں کا احاطہ کیا جائے ۔ آج ہمارا قانونی نظام خواتین کے لئے جائیداد کے حقوق جیسے کئی معاملات میں ، اُن کے تجویز کردہ راستے پر پیش رفت کر رہا ہے ۔ اس سے ظاہر ہوتا ہے کہ بابا صاحب کی دور اندیشی اپنے وقت سے کافی آگے تھی ۔
صدرِ جمہوریہ نے کہا کہ لکھنؤ میں بابا صاحب کی یاد گار کے طور پر ایک ثقافتی مرکز تعمیر کرنے کا حکومتِ اتر پردیش کا کام قابلِ ستائش ہے۔ انہوں نے اِس یقین کا اظہار کیا کہ تعمیر مکمل ہونے کے بعد یہ ثقافتی مرکز تمام شہریوں ، خاص طور سے نوجوان نسل کے لوگوں کو ، ڈاکٹر امبیڈکر کے خیالات و نظریات اور اُن کے مقاصد کی تعلیم دینے میں موثر رول ادا کرے گا ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6004
(Visitor Counter : 451
بندرگاہوں، جہاز رانی اور آبی راستوں کی وزارت
اوڈیشہ میں لائٹ ہاؤس سیاحت
نئی دہلی،8فروری 2022/
حکومت نے پبلک پرائیوٹ پارٹنر شپ یعنی سرکاری نجی شراکت داری  طریقہ کار پر ریاست اوڈیشہ میں درج ذیل پانچ لائٹ ہاؤسیز میں سیاحت کی ترقی کے لئے کام شروع کئے ہیں:
- گوپال پور لائٹ ہاؤس- ضلع گنجم
- پوری لائٹ ہاؤس – ضلع پوری
iii. چندباگھا لائٹ ہاؤس-ضلع پوری
iv. پارادیپ لائٹ ہاؤس- ضلع جگت سنگھ پور
- فالس پوائنٹ لائٹ ہاؤس –ضلع کیندر پارا
مذکورہ لائٹ ہاؤسیز کے لئے پروجیکٹ کے اجزا کو حتمی شکل دے دی گئی ہے اور کوسٹل ریگولیشن زون  کلیئرنس اور دیگر مقامی اداروں کے لئے اسٹیٹ کوسٹل زون منجمنٹ اتھارٹی سے منظوری طلب کی گئی ہے۔
چونکہ مذکورہ منصوبے پی پی پی موڈ پر ہیں اس لئے کوئی فنڈ مختص کرنے کا تصور نہیں کیا گیاہے۔
یہ جانکاری بندرگاہوں، جہاز رانی اور آبی گذر گاہوں کے مرکزی وزیر جناب سربانند سونوال نے آج راجیہ سبھامیں ایک سوال کے تحریری جواب میں دی۔
صدر جمہوریہ کا سکریٹریٹ
صدر جمہوریہ ہند نے سخوئی 30 ایم کے آئی لڑاکا طیارے میں تاریخی چکر لگایا
یہ فخر کی بات ہے کہ ہندوستان کی دفاعی صلاحیتوں نے زمینی، فضائی اور سمندری تمام سرحدوں کا احاطہ کرنے کے لیے بے پناہ توسیع کی ہے: صدر جمہوریہ مرمو
صدر جمہوریہ ہند محترمہ دروپدی مرمو نے آج  آسام کے تیز پور ایئر فورس اسٹیشن پر سخوئی 30 ایم کے آئی لڑاکا طیارے میں تاریخی چکر لگایا۔ صدرجمہوریہ ہند جو ہندوستانی مسلح افواج کے سپریم کمانڈر ہیں، نے ایئر فورس اسٹیشن پر لوٹنے سے پہلے ہمالیہ کا نظارہ کرتے ہوئے برہم پترا اور تیز پور وادی پر تقریباً 30 منٹ تک پرواز کی۔
طیارے کو 106 اسکواڈرن کے کمانڈنگ آفیسر گروپ کیپٹن نوین کمار نے اڑایا۔ طیارے نے سطح سمندر سے تقریباً دو کلومیٹر کی بلندی پر اور تقریباً 800 کلومیٹر فی گھنٹہ کی رفتار سے پرواز کی۔ صدر جمہوریہ مرمو اس طرح کی پرواز کرنے والی تیسری صدر اور دوسری خاتون صدر ہیں۔
بعد میں وزیٹرز بک میں صدر جمہوریہ نے ایک مختصر نوٹ لکھ کر اپنے جذبات کا اظہار کیا جس میں انہوں نے کہا کہ ہندوستانی فضائیہ کے طاقتور سخوئی-30 ایم کے آئی لڑاکا طیارے میں پرواز کرنا میرے لیے ایک حوصلہ افزا تجربہ تھا۔ یہ فخر کی بات ہے کہ ہندوستان کی دفاعی صلاحیتیں زمینی، فضائی اور سمندری تمام سرحدوں کا احاطہ کرنے کے لیے بے حد وسعت اختیار کر چکی ہیں۔ میں ہندوستانی فضائیہ اور ایئر فورس اسٹیشن تیز پور کی پوری ٹیم کو اس مختصر پرواز کے انعقاد کے لیے مبارکباد پیش کرتی ہوں۔‘‘
صدر جمہوریہ کو طیارے اور ہندوستانی فضائیہ  کی آپریشنل صلاحیتوں کے بارے میں بھی بریفنگ دی گئی۔ انہوں نے آئی اے ایف کی آپریشنل تیاریوں پر اطمینان کا اظہار کیا۔
سخوئی 30 ایم کے آٗئی لڑاکا طیارے میں صدر کی مختصر پرواز ہندوستانی مسلح افواج کے سپریم کمانڈر کی حیثیت سے مسلح افواج کے ساتھ مشغول ہونے کی ان کی کوششوں کا ایک حصہ ہے۔ مارچ 2023 میں، صدر مرمو نے آئی این ایس وکرانت کا دورہ کیا اور ملک میں تیار کئے گئے طیارے میں سوار افسران اور سیلر زکے ساتھ بات چیت کی تھی۔
۔۔۔۔۔۔۔۔۔۔۔
ش ح۔ا گ۔ن ا۔
U- 3867
(Visitor Counter : 72
PIB Headquarters
کووڈ-19 پر پی آئی بی کا بلیٹن
ملک گیر ٹیکہ کاری مہم کے تحت اب تک 216.83 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 13,10,410ٹیکے لگائے گئے۔
ہندوستان میں سردست زیر علاج مریضوں کی تعداد 47,379 ہے۔
فی الحال زیر علاج مریضوں کی شرح 0.11 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران4676مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,67370 ہوگئی ہے۔
پچھلے 24 گھنٹوں کے دوران 4043 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.37 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.20 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,95,894 ٹیسٹ کئے گئے۔
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
وزارت دفاع
آرمی اسپتال  نے حارّی اور ماحولیاتی اعصابی امراض پر سیمینار کا انعقاد کیا
8 اور 9 دسمبر 2022 کو ڈپارٹمنٹ آف نیورولوجی، آرمی اسپتال ، دہلی کینٹ کی طرف سے ’’ٹروپیکل اینڈ انوائرنمنٹل نیورولوجیکل ڈیزیز سے متعلق اپ ڈیٹ، اے ایف ایم ایس پرسپکٹیو‘‘ پر ایک کانفرنس کا انعقاد کیا گیا۔ اس تعلیمی پروگرام کی توثیق انڈین اکیڈمی آف نیورولوجی اور دہلی میڈیکل کونسل نے کی۔
اس کانفرنس میں مسلح افواج کے نامور نیورولوجسٹ، برسرکار اور سبکدوش دونوں کے ساتھ ساتھ ایمس، دہلی جیسے ملک کے نامور طبی اداروں کے معزز اکیڈمیشین کو اکٹھا کیا گیا۔ مقررین میں لیفٹیننٹ جنرل کے کے سنگھ ، پدم شری ایم وی پدما شریواستو، لیفٹیننٹ جنرل سی ایس نارائنن ، پدم شری ڈاکٹر ہرش مہاجن اور پدم شری کرنل  پی کے سیٹھی  جیسے نامور نیورولوجسٹ شامل تھے۔
آرمی اسپتال  کے کمانڈنٹ لیفٹیننٹ جنرل اے کے جندال نے کانفرنس کا افتتاح کیا اور ایسے پروگراموں کی اہمیت پر روشنی ڈالی جو ہمارے ملک کے حارّی  نوعیت کے مسائل اور خاص طور پر دفاعی عملے کو اونچائی سے لے کر خشک صحراؤں تک کے انتہائی نوعیت کے ماحول میں درپیش چیلنجوں کے پیش نظر ان کے متعدد قسم کے ایکسپوزر سے متعلق مسائل پر روشنی ڈالتے ہیں۔ لیفٹیننٹ جنرل کے کے سنگھ  نے کلیدی خطبہ دیتے ہوئے حارّی بیماریوں کے وسیع تناظر پر روشنی ڈالی، جس میں کووڈ سے متعلق اعصابی عوارض اور مریضوں اور صحت خدمات پر ان کے بھاری اعصابی بوجھ  شامل ہیں۔
کانفرنس میں شرکت کرنے والے ابھرتے ہوئے ڈاکٹروں اور نیورولوجی سے وابستہ نوجوان ذہنوں نے نیورو سائنس کے شعبے میں مشترکہ تجربے کی دولت سے بے پناہ فائدہ اٹھایا۔
وزیراعظم کا دفتر
وزیراعظم 16فروری 2020 کو وارانسی جائیں گے
دین دیال اپادھیائے میموریل کو قوم کے نام وقف کریں گے اور مجسمے کی نقاب کشائی کریں گے
تین جیوترلنگ تیرتھ مراکز –وارانسی ،اجین اور اومکاریشور کو جوڑنے والی مہاکال ایکسپریس کو ہری جھنڈی دکھاکرروانہ کریں گے
متعدد ترقیاتی پروجیکٹوں بشمول وارانسی میں 430 بستروالے سوپر اسپیشلٹی سرکاری اسپتال کاآغاز /قوم کے نام وقف کریں گے
نئی دہلی 14 فروری 2020 ۔وزیراعظم جناب نریندر مودی 16فروری 2020 کو ایک روزہ دورے پر اپنے پارلیمانی حلقے وارانسی کا دورہ کریں گے۔
وزیراعظم ، شری جگد گورو وشو وردھیا گوروکل کی صد سالہ تقریبات کی اختتامی تقریب میں حصہ لیں گے۔جناب مودی 19 زبانوں میں شری سدھانت شکھامنی گرنتھ کے ترجمہ شدہ ورژن اور اس کے موبائل ایپ کا اجرا بھی کریں گے ۔
بعد ازاں جناب نریند رمودی پنڈت دیا دیال اپادھیائے میموریل سینٹر کو قوم کے نام وقف کریں گے ۔اس پروگرام میں وزیر اعظم پنڈت دین دیال اپادھیائے کے 63فٹ پانچا لوہا مجسمے کی نقاب کشائی بھی کریں گے ۔ملک میں اس رہنما کا یہ سب سے بڑا مجسمہ ہے ۔200سے زائد دستکار پچھلے ایک سال سے رات دن مجسمے کو مکمل کرنے کے لئے کام کررہے تھے۔
میموریل سینٹر میں پنڈت دین دیال اپادھیائے کی حیات اور کارناموں پر نقش گری ہے ۔ اوڈیشہ کے تقریباََ 30دستکاروں اور فنکاروں نے پچھلے سال کے دوران اس پروجیکٹ پر کام کیا تھا۔
وزیراعظم اس کے بعد ایک عوامی تقریب میں 30سے زیادہ پروجیکٹ قوم کو معنون کریں گے ۔اس میں کاشی ہندووشوودھیالیہ  میں 430 بستر والے ایک سوپر اسپیشلٹی سرکاری اسپتال اور بی ایچ یو میں 74 بستروالے ایک دماغی امراض کا اسپتال شامل ہے ۔
وزیراعظم ویڈیو لنک کے ذریعہ آئی آر سی ٹی سی کی مہاکال ایکسپریس کو ہری جھنڈی دکھاکر روانہ بھی کریں گے ۔ یہ ٹرین تین جیوترلنگ تیرتھ مراکز - وارانسی ، اجین اور اومکاریشور کو جوڑے گی۔یہ ملک میں پہلی راتوں رات چلنے والی پرائیویٹ ٹرین ہوگی۔
وزیراعظم جناب نریندر مودی ’’کاشی ایک روپ انیک ‘‘ کا افتتاح کریں گے ۔وزیراعظم امریکہ ، انگلینڈ اور آسٹریلیا سمیت دنیا کے مختلف ملکوں سے آنے والے خریداروں اور دستکاروں سے ملاقات کریں گے ۔’’کاشی ایک روپ انیک ‘‘ پنڈت دین دیال اپادھیائے ہستھ کلاسنکل میں ایک دوروزہ پروگرام ہے ۔ اس میں پورے اترپردیش کی مصنوعات دکھائی جائیں گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-768
(Visitor Counter : 110
وزیراعظم کا دفتر
وزیراعظم نے سیرم انسٹی ٹیوٹ آف انڈیا اور بھارت بائیوٹیک کی ویکسین کی منظوری پر قوم کو مبارکباد پیش کی
کورونا وارئیرس کے لئے اظہار تشکر کیا
وزیراعظم نریندر مودی نے سیرم انسٹی ٹیوٹ آف انڈیا اور بھارت بائیوٹیک کی ویکسین کو ڈی سی جی آئی کی منظوری حاصل ہونے پرکورونا کے خلاف پرزور طریقے سے لڑی جانے والی جنگ میں بھارت کی صورتحال کو مستحکم کرنے کے لئے ایک فیصلہ کن موڑ قرار دیا۔
سلسلے وار ٹوئیٹ میں وزیراعظم نے کہا
’’ایک اہم جنگ میں ملک کی صورتحاک کو مضبوط کرنے کیلئے فیصلہ کن لمحہ
@انسٹی ٹیوٹ انڈیا اور@بھارت بائیوٹیک کےویکسین کو ڈی سی جی آئی کی منظوری ملنے کے بعد
صحت مند اور کووڈ سے پاک ملک بنانے کی جانب پیش رفت تیز ہوگی
قابل مبارکباد ہندوستان
اس مہم سے منسلک ہمارے محنتی سائنسداں اور موجدوں کو مبارکباد
یہ ہندوستانیوں کے لئے فخر کی بات ہے، کہ جن دوویکسین کو ہنگامی طور پر استعمال کئے جانے کی منظوری حاصل ہوئی ہے، وہ ہندوستان میں تیار ہوئیں ہیں ! یہ کامیابی آتم نربھر بھارت کے خواب کو شرمندہ تعبیر کرنے کیلئے ہمارے سائنسدانوں کے اشتیاق کا مظہر ہے، جس میں ہمدری اور شفقت شامل ہے۔
’’ہم ڈاکٹروں، طبی عملے، سائنسدانوں، پولیس اہلکاروں، صفائی ملازمین ور تمام کورونا وارئیرز کا شکریہ ادا کرتے ہیں کہ انھوں نے منفی حالات میں بھی غیر معمولی کام انجام دئیے۔ بہت ساری زندگیوں کو بچانے کیلئے ہم ان کے ہمیشہ ممنون رہیں گے۔ ‘‘